**פרוטוקול ישיבת הנהלת אגודת מים לישראל**

**הישיבה התקיימה בקיבוץ צרעה בתאריך 04/04/2022**

**נוכחים בישיבה:** איתן ברושי, אבי רמות, איתן שדה, יועד לודר, חזי אנטיגנוס, אריק ראובני, הילל גרוסר, מאיר ברוקנטל, צביקה גרבר, אורי אשר, דב קוזניצוב, ניר וילק, עזרא סידרנסקי (בזום), צביקי נור (בזום), כרמל יוגב (בזום).

**חסרים:** יוסי שרייבר, יעקב מוסקוביץ.

**מוזמנים:** צביקה ניר, רון יצחקי (עמק הירדן), רועי (רוקו) סופר (מ.ש.י.), יותם אלפיה (מים צרעה), רו"ח אסף הילדסהיימר, עו"ד תמיר סלע, מתן רז, שרון פישביין, אורן עמיאל.

**סדר היום:**

1. **אגודת המים מי שפלת יהודה**
   1. רוקו סקר את פעילות אגודת המים מי שפלת יהודה, את המבנה הארגוני ואת מפעלי המים השונים במרחב האגודה.
   2. מ.ש.י היא האגודה המרחבית הראשונה שהוקמה.
   3. הוצגו הקשיים בקידום התכנית המרחבית מול רשות המים ומול רשויות התכנון השונות.
   4. צביקה ניר הציג את הקשיים בגיוס ההון להקמת האגודה ולפרויקטים הגדולים שנה.
2. **דגשים לתכנית העבודה 2022-2023 של מים לישראל** 
   1. אורן הציג מסמך דגשים לתוכנית העבודה.
   2. נדרש להוסיף:
      1. דיון על תפיסת ההשקעות בקולחין (האם תמיכת המדינה מספיקה?)
      2. חיזוק מעמדה של מים לישראל ברשות המים ובמשרד החקלאות.
      3. פעילות לצמצום הרגולציה.
3. **צוות חשיבה לשינויים מבניים במשק המים לחקלאות ובאגודות** **המים.** 
   1. חברים מוצעים: דב קוזנייצוב, איתן שדה, צביקה גרבר, מאיר ברוקנטל, מתן רז, אורן עמיאל.
   2. ההצעה אושרה.
4. **עדכונים**
   1. איתן מסר עדכון על כוונת גיורא שחם להעלות את מתווה המחירים לחקלאות בישיבה הקרובה (יום ג' למחרת, בסופו של דבר הנושא נדחה).
   2. נמסר עדכון על הצטרפות ישובי הערבה התיכונה וקיבוץ עין גדי למים לישראל. אנו נמצאים בתהליך עם יישובי הגליל העליון (3 אגודות) להצטרפות.
5. **פרוטוקול ישיבת הנהלה קודמת מתאריך 07/02/2022 – אושר.**
6. **דוחות כספיים לשנת 2021**
   1. רו"ח אסף הילדסהיימר סקר את הדוחות.
   2. הדוחות אושרו.
   3. נדרשת בדיקה עם רו"ח אמיר כהן לצמצום חבות המס.

רשם: אורן עמיאל